Amasambililo 25
Cinshi Tukuulila Amayanda ya Bufumu Kabili Tuyakuula Shani?
Ishina lya kuti Ing’anda ya Bufumu lyalilinga pantu icikalamba ico tusambilila pali ifi fifulo, Bufumu bwa kwa Lesa ubo na Yesu alelandapo sana ilyo aleshimikila.—Luka 8:1.
Cifulo apo abantu bapepela Lesa wa cine. Pa Mayanda ya Bufumu e po Inte sha kwa Yehova batendekela umulimo wa kushimikila imbila nsuma iilanda pa Bufumu. (Mateo 24:14) Amayanda ya Bufumu yalipusana ubukulu no kumoneka, lelo yonse yaba fye ayalinga ukulonganinamo kabili pa Mayanda ya Bufumu ayengi paba ifilonganino fibili no kucilapo. Apo ifilonganino fileya filefulilako fye, mu myaka ya nomba line twalikuula Amayanda ya Bufumu ayengi sana ica kuti nga kwakanya, ninshi tukuula ayali 5 pa bushiku bumo. Tukwanisha shani?—Mateo 19:26.
Indalama tukuulila shifuma ku filonganino fyalekanalekana. Pa Mayanda ya Bufumu yonse, palaba akabokoshi na kambi aka misangulo umo tubiika indalama sha Kukuulila Amayanda ya Bufumu mwi Sonde Lyonse. Ishi indalama bashituma ku Bethel pa kuti bengashibomfya ku kwafwa ifilongaino fimbi ifilekabila Amayanda ya Bufumu ayapya nelyo ukuwamya aya kale. Pa kubwesha ishi indalama, ifilonganino tafibikapo nsonsela.
Yakuulwa na ba Nte abaipeela ukubomba ukwabula ukubalipila. Mu fyalo ifingi mwaliba Amabumba ya Bakuula Amayanda ya Bufumu. Ababa muli aya mabumba balaya mu kubombela pamo ne filonganino fyalekanalekana mu calo baba kumo na mu mishi. E balangilila bamunyinefwe ifya kucita no kubasambilisha ifya kukuula. Mu fyalo fimbi mulaba Komiti ya Makuule iyapeelwa umulimo wa kwangalila ukukuula Amayanda ya Bufumu no kuwamya yamo ayashaba bwino mu ncende babombela. Baeluda abaishiba ifya makuule e balanga aba mu filonganino ifya kubomba iyi milimo, kabili bamunyinefwe bambi abaishiba ifya makuule balaipeelesha ukubombako ukwabula ukulipilwa. Abafulapo sana pa baipeelesha ukubomba pali aya makuule, ni balya abakalabomfya iyo Ing’anda ya Bufumu. Uyu mulimo ulenda bwino pantu Yehova alatupeela umupashi wakwe e lyo bamunyinefwe nabo balabomba no mweo onse.—Amalumbo 127:1; Abena Kolose 3:23.
Mulandu nshi twitila ififulo fyesu ifya kupepelamo ati, Amayanda ya Bufumu?
Tukwanisha shani ukukuula Amayanda ya Bufumu mwi sonde lyonse?
Ishibilenipo na Fimbi
UKULONGANA
Finshi Ficitika pa Ng’anda ya Bufumu?
Imweneni mwe bene ificitika mu Ng’anda ya Bufumu.
NI BANI BACITA IFYO YEHOVA AFWAYA MUNO NSHIKU?
Bushe Ukulongana Kwesu Kuba Shani?
Bushe mwalitontonkanyapo pa fyo ukulongana kwesu kuba? Mukasambilila ifintu ifisuma ukufuma mu Baibolo ifyo mukatemwa.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn